Meddelelse til eksportører af kontrollerede stoffer, der nedbryder ozonlaget i Det Europæiske Fællesskab, vedrørende Europa-Parlamentets og Rådets forordning (EF) nr. 2037/2000 om "stoffer, der nedbryder ozonlaget"(1)

(2001/C 231/03)

Denne meddelelse henvender sig til virksomheder, som har til hensigt at eksportere følgende stoffer fra Den Europæiske Union i perioden 1. januar 2002 til 31. december 2002.

Gruppe I: CFC 11, 12, 113, 114 eller 115,

Gruppe II: andre fuldt halogenerede chlorfluorcarboner

Gruppe III: halon 1211, 1301 eller 2402,

Gruppe IV: tetrachlormethan

Gruppe V: 1,1,1-trichlorethan

Gruppe VI: methylbromid

Gruppe VII: hydrobromfluorocarboner

Gruppe VIII: hydrochlorfluorocarboner

Det forbydes at eksportere chlorfluorcarboner, andre fuldt halogenerede chlorfluorcarboner, haloner, tetrachlormethan, 1,1,1-trichlorethan og hydrobromfluorcarboner eller produkter og udstyr, bortset fra personlige ejendele, som indeholder disse kontrollerede stoffer, eller hvis fortsatte funktion er betinget af leveringen af disse stoffer. Bemærk, at forbuddet gælder ikke eksport af:

- kontrollerede stoffer, der er fremstillet i henhold til artikel 3, stk. 6, med henblik på at opfylde parternes grundlæggende hjemmemarkedsbehov i medfør af protokollens artikel 5

- kontrollerede stoffer, der er fremstillet i henhold til artikel 3, stk. 7, med henblik på at opfylde parternes behov for væsentlige eller kritiske anvendelser

- produkter og udstyr, som indeholder kontrollerede stoffer, der er fremstillet i henhold til artikel 3, stk. 5, eller importeret i henhold til forordningens artikel 7, litra b)

- produkter og udstyr, som indeholder haloner, for at opfylde behovene for kritiske anvendelser som opført i bilag VII

- kontrollerede stoffer til anvendelser som råvare og proceshjælpestof

- chlorfluorcarbonholdige dosisinhalatorer og hermetisk forseglede implantater til afgivelse af medicindoser i menneskekroppen, som i henhold til artikel 4, stk. 1, kan tillades midlertidigt efter proceduren i artikel 18.

Eksport af methylbromid til stater, der ikke er parter i protokollen, er forbudt.

I henhold til artikel 11, stk. 3, er eksport af hydrochlorfluorcarboner til stater, der ikke er parter i protokollen, forbudt fra den 1. januar 2004.

Artikel 12 i forordning (EF) nr. 2037/2000 om stoffer, der nedbryder ozonlaget, indeholder krav om tilladelse til eksport af stoffer, der er opført i gruppe I til VIII i bilag I til denne meddelelse (jf. bilag I til forordningen). Sådan eksporttilladelse udstedes af Kommissionen, når denne har konstateret, at artikel 11 i forordningen er overholdt.

I forordningen er mængderne målt i ONP-kilogram for at afspejle stoffets ozonnedbrydende potentiale(2).

Virksomheder, som ønsker at eksportere stoffer opført i gruppe I til VIII i bilag I til denne meddelelse for tolvmånedersperioden fra 1. januar 2002 til 31. december 2002, skal ansøge Kommissionen om et eksporttilladelsesnummer (EAN), helst ikke senere end en måned efter offentliggørelsen af denne meddelelse. De skal udfylde og sende de relevante formularer ifølge eksportstoffet(erne) på side http://europa.eu.int/comm/environment/ods/index.htm på Europa-netstedet. En virksomhed, der ikke har adgang til Internettet, kan sende sin ansøgning pr. post til: Fr. Sabine Cardinal Beskyttelse af Ozonlaget Europa-Kommissionen Generaldirektoratet for Miljø

Afdeling ENV.E.1 - Klimaændringer

Rue de la Loi/Wetstraat 200 B - 1049 Bruxelles/Brussel.

Der kan indhentes yderligere oplysninger pr. fax til (32-2) 299 87 64 eller pr. e-post til sabine.cardinal@cec.eu.int.

Der skal også indsendes en kopi af ansøgningen til medlemsstatens kompetente myndighed (jf. bilag II).

Der vil blive givet et EAN, og ansøgeren bliver underrettet, forudsat ansøgningen opfylder kriterierne for at modtage et esporttilladelsesnummer. Virksomheder kan kun eksportere kontrollerede stoffer opført i bilag I til denne meddelelse i 2002, hvis de er i besiddelse af et EAN udstedt af Kommissionen. Kommissionen forbeholder sig ret til at tilbageholde ansøgninger i de tilfælde, hvor den ikke har modtaget tilstrækkelige oplysninger.

(1) EFT L 244 af 29.9.2000, s. 1, som ændret ved forordning (EF) nr. 2038/2000 (EFT L 244 af 29.9.2000, s. 25) og forordning (EF) nr. 2039/2000 (EFT L 244 af 29.9.2000, s. 26).

(2) For blandinger: kun mængden af de kontrollerede stoffer i blandingen bør medtages i ONP-mængden. 1,1,1-trichlorethan markedsføres altid med stabilisatorer, Eksportører bør hos deres leverandør få oplyst det procentvise indhold af stabilisatorer, som skal fratrækkes før beregningen af tallet i ONP-tons.

BILAG I

Stoffer, der er omfattet af forordningen

>TABELPOSITION>

BILAG II

BELGIQUE/BELGIË

Mr Roland Marijnissen Ministère de la Santé publique et de l'Environnement Département de l'Environnement 19, Boulevard Pacheco - boîte 7 B - 1010 Brussels

DANMARK

Mikkel Aaman Sørensen Miljøstyrelsen (EPA) Strandgade 29 DK - 1401 København K

DEUTSCHLAND

Mr Heinrich W. Kraus Federal Ministry for the Environment Dept JG 115 Bernkasteler Str. D - 53175 Bonn

ΕΛΛΑΔΑ

Mrs Elpida Politis Ministry for the Environment, Physical Planning and Public Works International Activities and EC Department 17 Ameliedos Street GR - 115 23 Athens

ESPAÑA

Sr Ángel Rascón Ministerio de Medio Ambiente DG de Calidad y Evaluación Ambiental Pza. San Juan de la Cruz s/n

4a Planta - Despacho 4.60

E - 28071 Madrid

FRANCE

Mme Laurence Musset Ministère de l'Environnement DRPR/BSPC 20, avenue de Ségur F - 75302 Paris 07 SP

IRELAND

Ms Nuala McLoughlin

Inspector (Environment)

Dept of Environment and Local Government Custom House Dublin 1 Ireland

ITALIA

Mrs Giuliana Gasparrini Ministry of Environment Atmospheric Pollution Department Via Ferratella in Laterano 33 I - 00184 Roma

LUXEMBOURG

Mr Theo Weber Administration de l'Environnement 1 Rue Bender L - 1229 Luxembourg

NEDERLAND

Mrs ir. E.G. de Jeu Ministry of Environment, Physical Planning and Environment Postbus 30945 2500 GX Den Haag Netherlands

ÖSTERREICH

Mr Paul Krajnik Ministry of the Environment Chemical Department Stubenbastei 5 A - 1010 Wien

PORTUGAL

Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora

SUOMI/FINLAND

Mrs Eliisa Irpola Finnish Environment Institute Kesakatu 6 FIN - 00121 Helsinki

SVERIGE

Ms Maria Ujfalusi Swedish Environmental Protection Agency Naturvårdsverket Blekholmsterrassen 36 S - 106 48 Stockholm

UNITED KINGDOM

Mrs Maria Nolan Department of Environment, Transport and the Regions Global Atmosphere Division 3rd floor - zone 3/C2

Ashdown House

123 Victoria Street

London SW1E 6DE United Kingdom